turjo4nis/wikipedia-bn-dump-20250701 huggingface dataset:
অতিপ্রকটতা

অতিপ্রকটতা (Overdominance) হচ্ছে জিনতত্ত্বের একটি অবস্থা যেখানে হেটেরোজাইগোটের ফিনোটাইপ উভয় হোমোজাইগাস পিতামাতার ফিনোটিপিকাল রেঞ্জ এর বাইরে অবস্থান করে। অতিপ্রকটতাকে হেটেরোজাইগোট সুবিধাও বলা যায়, যেখানে হেটেরোজাইগাস প্রাণীর মধ্যে হোমজাইগাস প্রাণীর চেয়ে অধিক যোগ্যতা বিদ্যমান থাকে।

মানুষের ক্ষেত্রে এর একটি উদাহরণ হচ্ছে সিকল সেল এনিমিয়া। এই অবস্থাটি একটি একক পলিমরফিজম দ্বারা নির্ধারিত হয়। ক্ষতিকারক এলিলের অধিকারীদের মধ্যে নিম্ন গড় আয়ু দেখা যায়, এক্ষেত্রে হোমোজাইগোট ব্যক্তিরা খুব কমই ৫০ বছর পার করতে পারে। যাই হোক, এই এলিল ম্যালেরিয়ার বিরুদ্ধে কিছু প্রতিরোধ দেখায়। তাই যেসব অঞ্চলে ম্যালেরিয়ার শক্তিশালী সিলেক্টিভ প্রেশার বিদ্যমান, সেখানে ম্যালেরিয়ার বিরুদ্ধে আংশিক প্রতিরোধী ব্যবস্থার জন্য সিকল সেল এনিমিয়া অবস্থাটি জনগণের মধ্যে নির্বাচিত হয়। যেখানে হোমোজাইগোটের বেলায় হয় ম্যালেরিয়ার বিরুদ্ধে কোন প্রতিরোধ ব্যবস্থা না দেখা যায়, বা এর কারণে সিকল সেল এনিমিয়ার প্রবণতা দেখা যায়, হেটেরোজাইগোটের ক্ষেত্রে কিছু মনস্তাত্ত্বিক প্রভাব এবং ম্যালেরিয়ার বিরুদ্ধে আংশিক প্রতিরোধ ব্যবস্থা দেখা যায়।

গিলেস্পি মডেল 
পপুলেশন জেনেটিসিস্ট জন এইচ. গিলেস্পি নিম্নোক্ট মডেলটি তৈরি করেছেন:

যেখানে h হচ্ছে হেটেরোজাইগোট প্রভাব এবং s হচ্ছে প্রচ্ছন্ন এলিল প্রভাব। তাই ০ থেকে ১ এর মধ্যে s এর যেকোন মানের জন্য (অর্থাৎ: 0<s<1) নিম্নোক্ত তথ্য পাওয়া যায়:

সিকল সেল এনিমিয়ার ক্ষেত্রে গিলেস্পি মডেলের h<0 অবস্থাটি কাজ করে।

আরও দেখুন 

 হেটেরোসিস
 মেরু অতিপ্রকটতা
 অবপ্রকটতা
 যোগ্যতা (জীববিজ্ঞান)
 হেটেরোজাইগোট সুবিধা
 জাইগোসিটি
 ফিনোটাইপ
 পলিমরফিজম (জীববিজ্ঞান)

টীকা

তথ্যসূত্র 
 

বংশাণুবিজ্ঞান
জীববৈজ্ঞানিক ধারণা
চিরায়ত বংশাণুবিজ্ঞান
জাইগোসিটি

জাইগোসিটি (Zygosity) হচ্ছে একটি অর্গানিজমের ক্ষেত্রে একটি ট্রেইট বা বৈশিষ্ট্যের জন্য অ্যালিলদের অনুরূপ হবার মাত্রা।

বেশিরভাগ ইউক্যারিয়টদের মধ্যে ক্রোমোজোমের দুটো অনুরূপ সেট থাকে, অর্থাৎ তারা হচ্ছে ডিপ্লয়েড। ডিপ্লয়েড জীবদের ক্ষেত্রে তাদের হোমোলোগাস ক্রোমোজোমের উভয় সেটেই একই লোকাস থাকে, যদিও ক্রোমোজোম জোড়ের লোকাসগুলোয় ক্রম ভিন্ন হতে পারে, এবং ক্রোমোজোমীয় লিঙ্গ নির্ধারণ ব্যবস্থার একটি অংশে কিছু ক্রোমোজোম নাও মিলতে পারে। যদি ডিপ্লয়েড প্রাণীটির উভয় অ্যালিল একই হয় তাহলে সেই লোকাসের জন্য প্রাণীটি হোমোজাইগাস। যদি তারা ভিন্ন হয়, তাহলে প্রাণীটি সেই লোকাসে হেটেরোজাইগাস। যদি একটি অ্যালিল অনুপস্থিত থাকে, তাহলে এটি হেমিজাইগাস, আর যদি দুটো অ্যালিলই অনুপস্থিত থাকে, তাহলে এটি হবে নালিজাইগাস।

একটি জিনের ডিএনএস সিকুয়েন্স প্রায়ই একই প্রজাতির বিভিন্ন প্রাণীর ক্ষেত্রে বিভিন্ন হয়। এই ভিন্নতাকে বলা হয় অ্যালিল। কিছু কিছু জিনের বেলায় মাত্র একটি অ্যালিল থাকে, কারণ জিনটির ভিন্নতা বা ভেরিয়েশন খুব কম, জিনের একটি মাত্র অ্যালিল থাকার আরও একটি কারণ হচ্ছে জিনটির সেই অ্যালিল ছাড়া অন্য কোন অ্যালিল তৈরি হওয়াটা প্রাণীটির ক্ষেত্রে ক্ষতিকর বা মারাত্মক হয়। কিন্তু বেশিরভাগ জিনেরই দুই বা ততোধিক অ্যালিল থাকে। বিভিন্ন অ্যালিলের ফ্রিকুয়েন্সি প্রজাতির সমগ্র পপুলেশন জুড়েই বিভিন্ন হয়, অর্থাৎ একটি জিনের বিভিন্ন অ্যালিল প্রজাতির জীবগুলোতে বিভিন্ন মাত্রায় বণ্টিত থাকতে পারে। কিছু জিনের ক্ষেত্রে এর দুটো অ্যালিল প্রজাতির জীবগুলোতে সমানভাবে বণ্টিত থাকে। অন্যান্য জিনের ক্ষেত্রে, একটি অ্যালিল অন্যগুলোর তুলনায় অনেক বেশি দেখা যায়, আর বাদ বাকি অ্যালিলগুলো বিরল হয়ে থাকে। কখনও কখনও একটি অ্যালিল রোগের কারণ হতে পারে, যেখানে অন্য অ্যালিলটি স্বাস্ত্যকর হয়। কখনও কখনও জীবটিতে একই জিনের ভিন্ন ভিন্ন অ্যালিল থাকা সত্ত্বেও তাদের কার্যকারিতায় কোন ভিন্নতা দেখা যায় না।

ডিপ্লয়েড জীবে, একটি অ্যালিল পিতার থেকে ও আরেকটি অ্যালিল মাতার থেকে আসে। জাইগোসিটি হচ্ছে সেই বর্ণনা যা বলে যে সেই দুটো অ্যালিলের একই না ভিন্ন ডিএনএ সিকুয়েন্স রয়েছে। কোন কোন ক্ষেত্রে "জাইগোসিটি" শব্দটি একটি একক ক্রোমোজোমের প্রসঙ্গে ব্যবহৃত হয়।

আরও দেখুন 
 অ্যালিল
 হোমোলোগাস ক্রোমোজোম
 লিঙ্গ নির্ধারণ ব্যবস্থা

তথ্যসূত্র 

চিরায়ত বংশাণুবিজ্ঞান
নেড গ্রিগরি

এডওয়ার্ড জেমস গ্রিগরি (; জন্ম: ২৯ মে, ১৮৩৯ - মৃত্যু: ২২ এপ্রিল, ১৮৯৯) নিউ সাউথ ওয়েলসের ওয়াভার্লি এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৭৭ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছিলেন।

ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলসের প্রতিনিধিত্ব করেছেন। দলে নেড গ্রিগরি মূলতঃ ডানহাতি ব্যাটসম্যান হিসেবে খেলতেন।

খেলোয়াড়ী জীবন 
১৮৭৭ সালে মেলবোর্নে অস্ট্রেলিয়া-ইংল্যান্ডের মধ্যকার টেস্ট ক্রিকেট ইতিহাসের প্রথম টেস্টে খেলার সৌভাগ্য অর্জন করেন। সমগ্র খেলোয়াড়ী জীবনে তিনি কেবলমাত্র ঐ একটি টেস্টে অংশগ্রহণ করেন। প্রথম ইনিংসে জেমস লিলিহোয়াইটের বলে অ্যান্ড্রু গ্রীনউডের কটে পরিণত হন শূন্য রানে। এরফলে তিনি টেস্ট ইতিহাসের প্রথম শূন্য রানের সন্ধান পান। তবে দ্বিতীয় ইনিংসে জর্জ ইউলিটের বলে টম এমেটের কটে পরিণত হবার পূর্বে ১১ রান করেছিলেন তিনি। এছাড়াও, এক টেস্টের বিস্ময়কারীতে পরিণত হন।

জীবনের শেষদিকে সিডনির অ্যাসোসিয়েশন গ্রাউন্ডের দায়িত্বে ছিলেন যা পরবর্তীকালে সিডনি ক্রিকেট গ্রাউন্ডে পরিণত হয়। সেখানে বর্তমানে স্কোরবোর্ড রয়েছে। নেড গ্রিগরি ও ন্যাট টমসন - একই দিনে জন্মগ্রহণ করার কথা উইজডেনে লিপিবদ্ধ রয়েছে। এরফলে তারা যৌথভাবে শুরুরদিকের অস্ট্রেলীয় ক্রিকেটাররূপে স্বীকৃতি পান। জেমস সাউদার্টনের মৃত্যুর পর তিনিই বয়োজ্যেষ্ঠ জীবিত টেস্ট ক্রিকেটারের স্বীকৃতি পান। তার মৃত্যুর পর টম এমেট বয়োজ্যেষ্ঠ জীবিত টেস্ট ক্রিকেটার হন।

ব্যক্তিগত জীবন 
অস্ট্রেলিয়ার জনপ্রিয় ক্রিকেটার সিড গ্রিগরি’র বাবা তিনি। এছাড়াও, ১৮৭৮ সালে ইংল্যান্ডে সফরকারী অস্ট্রেলিয়া একাদশের অধিনায়কের দায়িত্ব পালনকারী ডেভ গ্রিগরি তার ভাই ছিলেন। হ্যারি ডোনানের শ্বশুর তিনি। ২২ এপ্রিল, ১৮৯৯ তারিখে নিউ সাউথ ওয়েলসের র‌্যান্ডউইক এলাকায় ৫৯ বছর বয়সে নেড গ্রিগরি’র দেহাবসান ঘটে। পরবর্তীতে ওয়াভার্লি কাউন্সিলের ব্রোন্ট এলাকায় তাকে সমাহিত করা হয়।

তথ্যসূত্র

আরও দেখুন 
 বিলি মিডউইন্টার
 জেমস লিলিহোয়াইট
 বর্ষীয়ান ক্রিকেটারদের তালিকা
 অস্ট্রেলীয় টেস্ট ক্রিকেটারদের তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা
 ১৮৭৬-৭৭ ইংল্যান্ড ক্রিকেট দলের অস্ট্রেলিয়া ও নিউজিল্যান্ড সফর

বহিঃসংযোগ 
 
 
 ফাইন্ডএগ্রেভ.কমে নেড গ্রিগরি 

১৮৩৯-এ জন্ম
১৮৯৯-এ মৃত্যু
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
নিউ সাউথ ওয়েলসের ক্রিকেটার
সিডনি থেকে আগত ক্রিকেটার
এক্তেশ্বর

এক্তেশ্বর বা একতেশ্বর হল পশ্চিমবঙ্গের বাঁকুড়া জেলার সদর বাঁকুড়া শহরের উপকণ্ঠে দ্বারকেশ্বর নদের তীরে অবস্থিত একটি অঞ্চল। পূর্বে এটি ছিল একটি গ্রাম।

এক্তেশ্বর মন্দির 
এক্তেশ্বর মন্দির নামে একটি শিব মন্দিরের নামানুসারে "এক্তেশ্বর " নামটির উৎপত্তি ঘটেছে। বিষ্ণুপুরের রাজা এই মন্দিরটি নির্মাণ করেছিলেন। ল্যাটেরাইটে নির্মিত এই মন্দিরটিতে পরবর্তীকালে বেলেপাথর ও ইঁটের কাজ যুক্ত হয়। প্রতি বছর চৈত্র মাসে চরক পূজা এই মন্দিরে মহাসমারোহে অনুষ্ঠিত হয়।

এক্তেশ্বর মন্দিরে শিবের একটি একপদ মূর্তি পূজিত হয়। এই ধরনের শিবমূর্তি অন্য কোনও শিব মন্দিরে দেখা যায় না।

মন্দিরটিরও স্বকীয় একটি বৈশিষ্ট্য রয়েছে। এটির কাঠামো অত্যন্ত দৃঢ়, যা বাংলার অন্যান্য মন্দিরে সাধারণত দেখা যায় না। মন্দিরটি বাংলার নিজস্ব শৈলীতেও নির্মিত হয়নি। চূড়াটি সম্ভবত ক্ষতিগ্রস্ত হয়েছিল। তাই এটিকে দেখলে অসম্পূর্ণ মনে হয়।

অনেকে মনে করেন, এক্তেশ্বর মন্দিরে পূজিত দেবতা হলেন একপদেশ্বর। তবে বর্তমান বিগ্রহটি একপদেশ্বরের নয়। পূর্বে একপদেশ্বরের মূর্তি ছিল কিনা সে সম্পর্কেও নিশ্চিত করে কিছু বলা যায় না। কিংবদন্তি অনুসারে, বিষ্ণুপুর ও সামন্তভূম রাজ্যের মধ্যে সীমান্ত-সংক্রান্ত বিবাদের নিষ্পত্তি করার জন্য স্বয়ং শিব ধ্যানে বসেছিলেন এবং এক্তেশ্বরের মূর্তিতে দুই রাজ্যের মধ্যস্থতাকারী হিসেবে দণ্ডায়মান হন।

চিত্রকক্ষ

তথ্যসূত্র 

বাঁকুড়া জেলা
পশ্চিমবঙ্গের মন্দির
বাঁকুড়া জেলার গ্রাম
মাসাশি কিশিমোতো

মাসাশি কিশিমোতো (জাপানি: 岸本 斉史) (জন্ম: নভেম্বর ৮, ১৯৭৪) একজন জাপানি মাঙ্গা শিল্পী। তিনি নারুতো (১৯৯৯-২০১৪) মাঙ্গা সিরিজের জন্য সুপরিচিত। অক্টোবর ২০১৫ পর্যন্ত নারুতো সিরিজ সারা বিশ্বে ২২০ মিলিয়ন কপি বিক্রি হয়েছে, যা ইতিহাসের সর্বাধিক বিক্রিত মাঙ্গা সিরিজের অন্যতম। সিরিজটি থেকে পরবর্তীতে তৈরি হয় দুইটি আনিমে এবং বহু চলচ্চিত্র, ভিডিও গেম এবং আরও অন্যান্য। এছাড়া তিনি আনিমে চলচ্চিত্র রোড টু নিনজাঃ নারুতো দ্যা মুভি, দ্যা লাস্টঃ নারুতো দ্যা মুভি, বোরুটোঃ নারুতো দ্যা মুভি তৈরিতে কাজ করেছেন।

প্রভাব এবং শৈলী
ছোটবেলায় কিশিমোতো মাঙ্গা পড়তে ভালোবাসতেন। আকিরা চলচ্চিত্রের একটি প্রচারমূলক চিত্র দেখে তিনি মাঙ্গা আঁকার অনুপ্রেরণা পেয়েছিলেন। এটি তাকে আকিরার মূল লেখক কাতসুহিরো ওটোমোর এবং পাশাপাশি প্রশংসিত শিল্পী আকিরা তোরিয়ামার শিল্পকর্ম বিশ্লেষণ করতে উৎসাহিত করেছিল। উভয়ের ডিজাইনেই তাদের নিজস্ব স্বকীয়তা রয়েছে তা অনুধাবন করে, কিশিমোতো তার নিজের ডিজাইন তৈরি করে মাঙ্গা আঁকার সিদ্ধান্ত নিয়েছিলেন।

তথ্যসূত্র

বহিঃসংযোগ 
 মাসাশি কিশিমোতো — ইন্টারনেট মুভি ডেটাবেজ

১৯৭৪-এ জন্ম
জীবিত ব্যক্তি
মাঙ্গা শিল্পী
নারুতো
জাপানি মাঙ্গা চিত্রশিল্পী
সমদর্শী দত্ত

সমদর্শী দত্ত হলেন একজন বাঙালি অভিনেতা। তিনি বাংলা চলচ্চিত্রে অভিনয় করে থাকেন। সমদর্শী ফিল্ম অ্যান্ড টেলিভিশন ইনস্টিটিউট অফ ইন্ডিয়ার স্নাতক। আমি আদু (২০১১), ইচ্ছে (২০১১), ভূতের ভবিষ্যৎ (২০১২), খোলা হাওয়া (২০১২), তবে তাই হোক (২০১২), দেখা, না দেখায় (২০১৩), নীল-লোহিত (২০১৩), জীবন স্মৃতি (২০১৩) ও সাঙ্গাবোরা (২০১৬) প্রভৃতি ছবিতে অভিনয় করেছেন।

চলচ্চিত্র তালিকা

তথ্যসূত্র

বহিঃসংযোগ 
 

জীবিত ব্যক্তি
বাঙালি চলচ্চিত্র অভিনেতা
ফিল্ম অ্যান্ড টেলিভিশন ইনস্টিটিউট অফ ইন্ডিয়ার প্রাক্তনী
২১শ শতাব্দীর ভারতীয় অভিনেতা
ভারতীয় চলচ্চিত্র অভিনেতা
ভারতীয় চলচ্চিত্র ও দূরদর্শন সংস্থানের প্রাক্তন শিক্ষার্থী
জাফর দেহঘান

জাফর দেহঘান একজন প্রখ্যাত ইরানি অভিনেতা যিনি ইরানের তেহরানে ১৯৬০ সালে জন্মগ্রহণ করেন।

অভিনীত চলচ্চিত্র/ টিভি ধারাবাহিক

তথ্যসূত্র

ইরানি চলচ্চিত্র অভিনেতা
ওসামু আকিমোতো

ওসামু আকিমোতো (জাপানি: 秋本 治) (জন্ম: ডিসেম্বর ১১, ১৯৫২) একজন স্বনামধন্য জাপানি মাঙ্গা শিল্পী। তিনি কোচিকামি (১৯৭৬-১৯১৬), সিরিজের জন্য সুপরিচিত। কোচিকামি মাঙ্গার সবচেয়ে বিক্রিত সিরিজগুলোর মধ্যে অন্যতম। ২০১২ সালের ফেব্রুয়ারি মাস পর্যন্ত সিরিজটি সারা বিশ্বে ১৫৫ মিলিয়নের বেশি কপি বিক্রয় হয়েছে। এটা ১৯৭৬ সালের সেপ্টেম্বর থেকে ক্রমাগত ধারাবাহিকভাবে সাপ্তাহিক সোনেন জাম্পে প্রকাশিত হয়।

মাঙ্গা 
 
 Mr. Clice (1989, serialized in Monthly Shonen Jump, Jump Square)
 
 Vocalo (2014, published in Margaret)
 
 
 Black Tiger (2017, published in Grand Jump)

তথ্যসূত্র

বহিঃসংযোগ 
 

১৯৫২-এ জন্ম
জীবিত ব্যক্তি
মাঙ্গা শিল্পী
কোচিরা কাতসুশিকা কা কামেআরি কোএন মাএ্ হাশুতসুজো
জাপানি মাঙ্গা চিত্রশিল্পী
পার্পল রিবন পদক প্রাপক
বিবাহ ডায়েরিজ

বিবাহ ডায়েরিজ হল একটি রোমান্টিক, হাস্যরসাত্বক ধরনের বাংলা চলচ্চিত্র। চলচ্চিত্রটি পরিচালনা করেছেন মৈনাক ভৌমিক। এই চলচ্চিত্রটিকে ক্যেমেলিয়া প্রোডাকসশ পাইভেট লিমিটেডের অধিনে প্রযোজনা করেছেন রূপা দত্ত। চলচ্চিত্রটি একটি দাম্পত্য জীবনের পূর্বে ও পরের ঘটনার নিয়ে গড়ে ওঠেছে। চলচ্চিত্রে প্রধান ভূমিকায় অভিনয় করেছেন ঋত্বিক চক্রবর্তী ও সোহিনী সরকার।বিবাহ ডায়েরিজ ২০১৭ সালের হায়দ্রাবাদ বাংলা চলচ্চিত্র উৎসবে সেরা বাংলা চলচ্চিত্র হিসাবে পুরষ্কিত হয়েছে।চলচ্চিত্রটি বক্সওফিস আয়ের হিসাবে হিট তকমা পায়।

শেষ্ঠাংশে
 ঋত্বিক চক্রবর্তী
 সোহিনী সরকার
 কমলিকা বন্দ্যোপাধ্যায়
 বিশ্বনাথ বসু

সংগীত

তথ্যসূত্র

বাংলা ভাষার চলচ্চিত্র
২০১৭-এর চলচ্চিত্র
২০১০-এর দশকের বাংলা ভাষার চলচ্চিত্র
বাংলা ভাষার ভারতীয় চলচ্চিত্র
ভারতীয় প্রণয়ধর্মী হাস্যরসাত্মক চলচ্চিত্র
হিন্দি দিবস

হিন্দি দিবস () প্ৰতি বছরের ১৪ সেপ্টেম্বর ভারতের হিন্দি ভাষাভাষী অঞ্চলে পালিত একটি দিবস। সাধারণত এই দিবসটি ভারতের কেন্দ্ৰীয় সরকারের কাৰ্যালয়, ফাৰ্ম, বিদ্যালয় এবং অন্যান্য প্ৰতিষ্ঠানে উদ্‌যাপন করা হয়। হিন্দি ভাষাকে প্রচার এবং চর্চা করা এই দিবসের মূল উদ্দেশ্য। ভোজ-আয়োজন, বিভিন্ন অনুষ্ঠান, প্রতিযোগিতা এবং অন্যান্য কার্যাবলীর মধ্য দিয়ে এই দিবসটির তাৎপর্য তুলে ধরা হয়। হিন্দি ভাষাভাষী লোকদের কাছে তাদের শিখর সন্ধান এবং ঐক্যের বাণী প্রচারের মাধ্যমে এটি তাদের দেশপ্রেমের স্মারকও হয়ে উঠে।

ইতিহাস 

২০০৭ (এবং ২০১০) সালের ন্যাশনাল এনসাইক্লোপেডিনের মতে হিন্দি বিশ্বের প্রায় ২৯৫ (এবং ৩১০) মিলিয়ন লোকের মাতৃভাষা এবং বিশ্বের সবথেকে বেশি ব্যবহৃত ভাষাসমূহের মধ্যে চতুৰ্থ। ১৯৪৯ সালের ১৪ সেপ্টেম্বর ভারতের সংবিধান প্ৰস্তাবনা পরিষদে দেবনাগরী লিপিতে লিখা হিন্দিকে ভারতের সরকারি ভাষারূপে স্বীকৃতি দেয় বলে হিন্দি দিবস এই দিনে পালন করা হয়। এর স্বীকৃতির ফলে নাস্তালিক লিপিতে লিখিত মুঘল ও ব্রিটিশ শাসন আমলের মূল হিন্দী/হিন্দূস্তানী ভাষা উর্দু হিসেবে প্রতিস্থাপিত হয়৷ ১৯৫০ সালের ২৬ জানুয়ারি ভারতের সংবিধান গৃহীত হওয়ার মধ্য দিয়ে হিন্দি  ভারত সরকারের অন্যতম সরকারি ভাষারূপে স্বীকৃতি লাভ করে।

ভারতের সংবিধানের ৩৪৩ নং অনুচ্ছেদ অনুযায়ী দেবনাগরী লিপিতে লিখা হিন্দি ভারতের সরকারি ভাষা হিসেবে গৃহীত হয়। উল্লেখযোগ্য যে বৰ্তমানে ভারতে ২২টি সংবিধান স্বীকৃত ভাষা রয়েছে। তার মধ্যে হিন্দি এবং ইংরেজি ভারতের সরকারি ভাষা।

বাকী ভাষাসমূহ আঞ্চলিক সরকারি ভাষা হিসেবে ব্যবহার হয়।

উল্লেখযোগ্য অনুষ্ঠান 
বিদ্যালয় এবং অন্যান্য প্রতিষ্ঠানের অনুষ্ঠান ছাড়াও, এই দিবসের কিছু উল্লেখযোগ্য অনুষ্ঠান হল:

 হিন্দি দিবসে নতুন দিল্লীর বিজ্ঞান ভবনে ভারতের রাষ্ট্রপতি, প্রণব মুখার্জি  হিন্দির সাথে সম্পৰ্কিত বিভিন্ন ক্ষেত্রে পারদর্শিতার জন্য পুরস্কার প্রদান করেন।
 বিভাগীয় মন্ত্ৰী, বিভাগ, সরকারি প্ৰতিষ্ঠান এবং রাষ্ট্রায়ত্ত ব্যাংককে রাজভাষা পুরস্কার প্ৰদান করা হয়।

ভারতের গৃহ মন্ত্রণালয় ২০১৫ সালের ২৫ মার্চ প্ৰতি বছরে প্ৰদান করা পুরস্কার দুটার নাম পরিবর্তন করে দেয়। ১৯৮৬ সালে প্রচলন করা 'ইন্দিরা গান্ধী রাজভাষা পুরস্কার' থেকে 'রাজভাষা কীর্তি পুরস্কার' এবং 'রাজীব গান্ধী রাষ্ট্রীয় জ্ঞান-বিজ্ঞান মৌলিক পুস্তক লেখন পুরস্কার' থেকে 'রাজভাষা গৌরব পুরস্কার' নামে পরিবর্তন করা হয়।

আরো দেখুন
 বিশ্ব হিন্দি সচিবালয়

সম্পর্কিত
মারাঠী ভাষা দিবস

তথ্যসূত্র

হিন্দি
ভারতে উদ্‌যাপন
সেপ্টেম্বর উদ্‌যাপন
সাতকানিয়া আদর্শ মহিলা কলেজ

সাতকানিয়া আদর্শ মহিলা কলেজ বাংলাদেশের চট্টগ্রাম জেলার নারী শিক্ষার একটি অন্যতম বিদ্যাপীঠ।

অবস্থান 
প্রতিষ্ঠানটি চট্টগ্রাম জেলার সাতকানিয়া পৌরসভায় অবস্থিত।

ইতিহাস 
সাতকানিয়া আদর্শ মহিলা কলেজ ১৯৯৩ সালের ১৭ ডিসেম্বর সাবেক জাতীয় সংসদ সদস্য শাহজাহান চৌধুরী কর্তৃক প্রতিষ্ঠিত হয়।  ২০১৭ সালের ৫ মার্চ কলেজটির তৎকালীন সভাপতি নুরুল আবছার চৌধুরীর নেতৃত্বে কলেজে ডিগ্রি (পাস)
কোর্স চালু করা হয়।

কলেজ গভর্নিং বডি 
কলেজটি পরিচালনার জন্য একটি ১৫ সদস্যের কলেজ গভর্নিং বডি রয়েছে, যার সভাপতি জনাব নুরুল আবছার চৌধুরী।

শিক্ষকবৃন্দ 
কলেজের বর্তমান অধ্যক্ষ রুহুল কাদের (ভারপ্রাপ্ত)

অবকাঠামো 
কলেজটিতে বর্তমানে একাধিক একাডেমিক ভবনের পাশাপাশি মসজিদ, বঙ্গবন্ধু কর্ণার, আইসিটি ভবন, শহীদ মিনার, খেলার মাঠ রয়েছে।

শিক্ষা কার্যক্রম 
এটি একটি স্নাতক পর্যায়ের মহিলা শিক্ষাপ্রতিষ্ঠান। এটি জাতীয় বিশ্ববিদ্যালয়ের অন্তর্ভুক্ত।
জাতীয় বিশ্ববিদ্যালয়, ২৪ জানুয়ারি’১৭ স্মারক নং- ০৭(চ-)জাতী:বি:/ক:প:/ ৩১৫৯৩ মূলে সাতকানিয়া আদর্শ মহিলা কলেজকে স্নাতক, বিএসএস (পাস) কোর্সে বাংলা, ইংরেজি, রাষ্ট্রবিজ্ঞান, অর্থনীতি এবং দর্শন বিষয়সমূহ অধিভুক্তি প্রদান করেছে।

তথ্যসূত্র

বহিঃসংযোগ 

সাতকানিয়া উপজেলার শিক্ষাপ্রতিষ্ঠান
চট্টগ্রাম জেলার মহাবিদ্যালয়
চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয়
হলজি

অ্যাশলি নিকোলেট ফ্র্যাঞ্জাপানি (জন্ম সেপ্টেম্বর ২৯, ১৯৯৪), যিনি পেশাদারভাবে হলজি নামে পরিচিত (), একজন মার্কিন গায়িকা এবং গীতিকার। তার মঞ্চ নামটি ব্রুকলিনের নিউ ইয়র্ক সিটি সাবওয়ের "হলজি স্ট্রিট স্টেশন" থেকে এসেছে, এবং এটি তার প্রথম নামের একটি অ্যানাগ্রাম। সামাজিক যোগাযোগ মাধ্যমে তার মুক্তিপ্রাপ্ত গান জনপ্রিয়তা পাওয়ার পর তিনি ২০১৪ সালে অ্যাস্ট্রালওয়ার্ক্সের সাথে চুক্তিবদ্ধ হন। তিনি তার প্রথম এক্সটেন্ডেড প্লে রুম ৯৩ (২০১৪) এর প্রচারণার জন্য দ্য কুকস এবং ইমাজিন ড্রাগনসের মতো ব্যান্ডের সাথে ট্যুর করেন। ২০১৫ সালে মুক্তিপ্রাপ্ত তার প্রথম স্টুডিও অ্যালবাম ব্যাডল্যান্ডস রেকর্ডিং আর্টিস্ট অ্যাসোসিয়েশন অফ অ্যামেরিকা (আরআইএএ) কর্তৃক প্লাটিনাম স্বীকৃতি লাভ করে। অ্যালবাম থেকে মুক্তিপ্রাপ্ত চারটি একক ব্যবসায়িক সাফল্য লাভ করে।

হলজি ২০১৬ সালে দ্য চেইনস্মোকারসের সাথে করা ক্লোজার গানের মাধ্যমে আন্তর্জাতিক খ্যাতি অর্জন করেন। গানটি বিভিন্ন দেশের চার্টের শীর্ষ স্থান দখল করে। ২০১৭ সালে তার দ্বিতীয় অ্যালবাম হোপলেস ফাউন্টেন কিংডম মুক্তি পায়। অ্যালবামটি যুক্তরাষ্ট্রের বিলবোর্ড ২০০-এর শীর্ষ স্থান দখল করে।

তথ্যসূত্র

১৯৯৪-এ জন্ম
জীবিত ব্যক্তি
মার্কিন সঙ্গীতশিল্পী
ইতালীয় বংশোদ্ভূত মার্কিন ব্যক্তি
উভকামী সঙ্গীতজ্ঞ
২১শ শতাব্দীর মার্কিন সঙ্গীতশিল্পী
২১শ শতাব্দীর মার্কিন গায়িকা
মার্কিন সমসাময়িক আরঅ্যান্ডবি শিল্পী
মার্কিন পপ গায়িকা
মার্কিন গায়িকা-গীতিকার
নারীবাদী সঙ্গীতজ্ঞ
মার্কিন পপ সঙ্গীতশিল্পী
দ্বিপ্রান্তিক ব্যাধিতে আক্রান্ত ব্যক্তি
এলজিবিটিকিউ গীতিকার
মার্কিন এলজিবিটিকিউ সঙ্গীতশিল্পী
এমটিভি ইএমএ বিজয়ী
আইরিশ বংশোদ্ভূত মার্কিন ব্যক্তি
মার্কিন কণ্ঠাভিনেত্রী
হাঙ্গেরীয় বংশোদ্ভূত মার্কিন ব্যক্তি
মার্কিন নারী সক্রিয়কর্মী
উভকামী অভিনেত্রী
উভকামী সঙ্গীতশিল্পী
উভকামী গীতিকার
মার্কিন নারীবাদী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
এলজিবিটিকিউ আফ্রিকান আমেরিকান
অ্যান বোলিন

অ্যান বোলেইন (  ;  ১৫০১ বা ১৫০৭ – ১৯ মে ১৫৩৬)। তিনি রাজা অষ্টম হেনরির দ্বিতীয় স্ত্রী এবং ১৫৩৩ থেকে ১৫৩৬ সাল পর্যন্ত ইংল্যান্ডের রানীর দায়িত্ব পালন করেন। তার বিয়ের সময়কার পরিস্থিতি এবং রাষ্ট্রদ্রোহ ও অন্যান্য অভিযোগে শিরচ্ছেদের মাধ্যমে তার মৃত্যু পরওয়ানা জারির পরিস্থিতিগুলো তাকে রাজনৈতিক ও ধর্মীয় উপপ্লবের প্রধান ব্যক্তিত্ব করে তুলে। ফলস্বরূপ ইংরেজ সংস্কারের সূচনা ঘটে। অ্যান ছিলেন থমাস বোলেইন, ফার্স্ট আর্ল অফ উইল্টশায়ার এবং তার স্ত্রী লেডি এলিজাবেথ হাওয়ার্ডের কন্যা। তিনি নেদারল্যান্ডস এবং ফ্রান্সে শিক্ষার্জন করেন, বস্তুত ফ্রান্সের রানী ক্লডের মেইড অফ অনার তথা সহচরী হিসেবে। তিনি ১৫২২ সালে ইংল্যান্ডে ফিরে আসেন তার আইরিশ চাচাতো ভাই নবম আর্ল অফ অরমন্ড, জেমস বাটলারকে বিবাহ করার জন্য; বিবাহ পরিকল্পনাটি ভেঙ্গে যায়। পরবর্তিতে তিনি হেনরি অষ্টম এর স্ত্রী, ক্যাথরিন অফ আরাগনের সহচরী হিসাবে প্রাসাদ্গৃহে পদলাভ করেন।

১৫২৩ সালের প্রথম দিকে, অ্যানের সাথে নার্থম্বারল্যান্ডের ৫ম আর্ল হেনরি পার্সির ছেলে হেনরি পার্সির সাথে গোপনে বাগদান হয়, কিন্তু আর্ল তাদের বাগদানকে সমর্থন করতে অস্বীকার করলে বাগদান ভেঙ্গে যায়। কার্ডিনাল থমাস উওলসি ১৫২৪ সালের জানুয়ারিতে বিবাহটি প্রত্যাখ্যান করেন এবং অ্যানকে হেভার দুর্গে  তার বাড়িতে পাঠানো হয়। ১৫২৬ সালের ফেব্রুয়ারি বা মার্চ মাসে হেনরি অষ্টম অ্যানের পিছে পড়েন। কিন্তু অ্যান তার প্রলুব্ধ করার  প্রচেষ্টাকে প্রতিহত করেন। তিনি তার উপপত্নী হতে অস্বীকার করেন, ইতোপূর্বে তার বোন মেরিও প্রত্যাখ্যান করেন। হেনরি শীঘ্রই ক্যাথারিনের সাথে তার বিবাহ ভঙ্গ করার বিষয়ে তার ইচ্ছামগ্ন হন যাতে তিনি অ্যানকে বিয়ে করতে পারার জন্য মুক্ত হতে পারেন। কার্ডিনাল উওলসি পোপ সপ্তম ক্লিমেন্টের কাছ থেকে হেনরির বিয়ে বাতিল করাতে ব্যর্থ হন এবং যখন এটা স্পষ্ট হয়ে যায় যে ক্লিমেন্ট বিয়ে বাতিল করবেন না, তখন হেনরি এবং তার উপদেষ্টারা, যেমন থমাস ক্রমওয়েল, ইংল্যান্ডে ক্যাথলিক চার্চের ক্ষমতা ভাঙতে শুরু করেন এবং মঠ এবং নানতন্ত্র বন্ধ করা শুরু করেন। ১৫৩২ সালে, হেনরি অ্যানকে পেমব্রোকের মার্কুইজ পদবী দেন।

তথ্যসূত্র 

জন্মের সাল অনিশ্চিত
ব্যভিচারের জন্য যার মৃত্যুদণ্ড কার্যকর করা হয়েছে
১৬শ শতাব্দীর ইংরেজ নারী
১৫৩৬-এ মৃত্যু
১৫০০-এর দশকে জন্ম
সদস্যতা-শুধুমাত্র বিষয়বস্তুতে সংযোগ ধারণকারী পাতা
উৎসবিহীন তথ্যসহ সকল নিবন্ধ
হায়দ্রাবাদ বাংলা চলচ্চিত্র উৎসব

হায়দ্রাবাদ বাংলা চলচ্চিত্র উৎসব বা হায়দ্রাবাদ বাংলা ফিল্ম ফেস্টিভাল (এইচ বিএফএফ) হায়দ্রাবাদ শহরে অনুষ্ঠিত একটি বাংলা চলচ্চিত্র উৎসব এবং ২০১৪ সাল থেকে বার্ষিক আয়োজন করা হচ্ছে। উৎসবের আয়োজনস্থল হল প্রসাদ ছায়াছবির ল্যাব, হায়দ্রাবাদ (এল ভি প্রসাদ আই ইনস্টিটিউটের সংলগ্ন)।  ২০১৪ সালে চলচ্চিত্র উৎতসবের প্রথম সংস্করণ অনুষ্ঠিত হয়। এটি ভারতের একমাত্র অভিযোজিত বাংলা চলচ্চিত্র উৎসব।

এই উৎসবের আয়োজক হল হায়দ্রাবাদ ভিত্তিক একটি নিবন্ধিত বাঙালি গোষ্ঠী-  হায়দ্রাবাদের বাঙালি  (বিশেষ করে বিএইচ নামে পরিচিত)। এইচবিএফএফের চতুর্থ সংস্করণ ৩০ জুন থেকে ২ জুলাই ২০১৭ পর্যন্ত  অনুষ্ঠিত হয়।.  উৎসবের চতুর্থ সংস্করণটি দুটি তেলুগু চলচ্চিত্র সহ আটটি বাংলা চলচ্চিত্র প্রদর্শিত করে  ।উৎসবের সব ঋতু চলচ্চিত্রের পরিচালনা পর্ষদ এবং কর্মী দ্বারা অংশগ্রহণ করা হয়, যা স্ক্রিনে দেখানো হয়েছিল, এবং অনেকগুলি প্যানেলের আলোচনার এবং নির্দেশকদের সাথে প্রশ্নোত্তর সেশনগুলি সংগঠিত হয়েছে।

হায়দরাবাদের বাংলা চলচ্চিত্র উৎসবের ইতিহাস

হায়দারাবাদ বাংলা চলচ্চিত্র উৎসব, ২০১৭-এর চতুর্থ সংস্করণ 
হায়দরাবাদ বাংলা চলচ্চিত্র উৎসবের চতুর্থ সংস্করণটি ৩০ জুন থেকে ২ জুলাই ২০১৭ পর্যন্ত ৬ অনুষ্ঠিত হয়। এই বছর, একটি সাংস্কৃতিক বিনিময় প্রোগ্রামের অধীনে, দুইটি বিখ্যাত তেলুগু চলচ্চিত্রগুলি আটটি বাংলা চলচ্চিত্র সহ প্রদর্শিত হয়। উদ্বোধনী চলচ্চিত্রটি বিখ্যাত চলচ্চিত্র নির্মাতা বুদ্ধদেব দাসগুপ্তের দ্বারা নির্মিত টোপ  চলচ্চিত্রটি প্রদর্শিত হয় যা আগে টরন্টো আন্তর্জাতিক চলচ্চিত্র উৎস প্রিমিয়ার হয়। উৎসবে দুইটি তেলুগু ছায়াছবি প্রদর্শন করা হয় সিনামিক ভাষা মাধ্যমে সংস্কৃতি বিনিময় জন্য একটি প্ল্যাটফর্মের প্রস্তাবের লক্ষ্য হিসাবে।

তথ্যসূত্র

চলচ্চিত্র উৎসব
২০১৪-এ প্রতিষ্ঠিত
ভারতে চলচ্চিত্র উৎসব
বাংলার চলচ্চিত্র
ক্রিস্টেন বেল

ক্রিস্টেন অ্যান বেল (জন্ম জুলাই ১৮, ১৯৮০) একজন মার্কিন অভিনেত্রী ও গায়িকা। মঞ্চ প্রযোজনায় তিনি তার কর্মজীবন শুরু করেন এবং ভর্তি হন নিউইর্য়কের টিসচ স্কুল অফ আর্টে। ২০০১ সালে, তিনি ব্রডওয়ে বেকি থ্যাচারের ছবিতে অভিনয় করেন  দ্য অ্যাডভেঞ্চার অফ টম সায়েয়ার  এবং ব্রডওয়েতে অভিনয় করেন দ্য ক্রুসবল চলচ্চিত্রের পুনরুজ্জীবনের পর পরের বছর।  ২০০৪-এ , তিনি স্পার্টান চলচ্চিত্রে পার্শ্ব-অভিনেত্রীর ভূমিকায় অভিনয় করেন। এতে তার প্রথম শীর্ষস্থানীয় অভিনয়ের প্রশংসা পেয়েছিলেন এবং গ্রাসি'স চয়েজ লাভ করেন।

বেল তার প্রথম প্রধান ভূমিকার জন্য সমালোচকদের প্রশংসা পেয়েছিলেন কিশোর নোয়র টেলিভিশন ধারাবাহিক  ভেরোনিকা মার্স  (২০০৪-০৭) এ শিরোনাম চরিত্রে অভিনয়ের জন্য। তার পারফরম্যান্সের জন্য তাকে সেরা টেলিভিশন অভিনেত্রীর জন্য স্যাটার্ন পুরস্কার দেয়া হয়। তিনি এই সিরিজটিতে অভিনয় চালিয়ে যেতে থাকেন। ভেরোনিকা মার্সের সময়কালে তিনি, ম্যারি লেইন ভূমিকায় রেফার ম্যাডনেস: দ্য মুভি মিউজিক্যাল (২০০৫)-এ অভিনয় করেন, যেটি তিনি পূর্বেই নিউইর্য়কে এটির গীতিনাট্যে অভিনয় করেছিলেন। ২০০৭-এ, বেল স্কাই-ফি সিরিজ হিরোস'' টেলিভিশন ধারাবাহিকে এলি বিসহোপ চরিত্রে অভিনয় করেন।

চলচ্চিত্র

সঙ্গীতে উপস্থিতি

পুরস্কার ও মনোনয়ন

তথ্যসূত্র

বহিঃসংযোগ

 
 
 
 

১৯৮০-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
জার্মান বংশোদ্ভূত মার্কিন ব্যক্তি
আইরিশ বংশোদ্ভূত মার্কিন ব্যক্তি
পোলীয় বংশোদ্ভূত মার্কিন ব্যক্তি
স্কটিশ বংশোদ্ভূত মার্কিন ব্যক্তি
ব্রিটিশ বংশোদ্ভূত অভিনেত্রী
আইরিশ বংশোদ্ভূত অভিনেত্রী
জার্মান বংশোদ্ভূত অভিনেত্রী
ডেট্রয়েটের অভিনেত্রী
মার্কিন ওয়েব ধারাবাহিকের অভিনেত্রী
মার্কিন কণ্ঠাভিনেত্রী
মার্কিন গীতিনাট্য অভিনেত্রী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন ভিডিও গেম অভিনেত্রী
মার্কিন মঞ্চ অভিনেত্রী
মার্কিন শিশু অভিনেত্রী
মার্কিন সিটকম অভিনেত্রী
মার্কিন সোপ্রানো
প্রাক্তন রোমান ক্যাথলিক
স্যাটার্ন পুরস্কার বিজয়ী
স্যাটেলাইট পুরস্কার বিজয়ী
মেঘনাদবধ রহস্য

মেঘনাদবধ রহস্য একটি বাংলা রহস্য চলচ্চিত্র যার পরিচালক হলেন অনীক দত্ত। ২০১৭ সালের এই চলচ্চিত্রটি অনীক দত্তের তৃতীয় ছবি। এটির সংগীত পরিচালক দেবজ্যোতি মিশ্র। মাইকেল মধুসূদন দত্তের মেঘনাদবধ কাব্যের নামানুসারে এই ছবিটির নামকরণ হয়েছে।

কাহিনী
পরিচালক কুনাল সেনের প্রথম ছবিতে জাতীয় পুরস্কার পান ছবির এক অভিনেত্রী। সেই সূত্র ধরে অভিনেত্রী ও পরিচালকের পরিচয় হয়। এরপর অভিনেত্রীর স্বামী প্রফেসর অসিমাভ বোস রহস্যজনক ভাবে নিখোঁজ হয়ে যান। পরিচালককে সন্দেহ করা হয়।

অভিনয়
 সব্যসাচী চক্রবর্তী - আসিমভ বোস
 আবীর চট্টোপাধ্যায় - কুনাল সেন
 গার্গী রায়চৌধুরী
 সায়নী ঘোষ
 বিক্রম চট্টোপাধ্যায়

তথ্যসূত্র

বাংলা ভাষার চলচ্চিত্র
রহস্য চলচ্চিত্র
২০১০-এর দশকের বাংলা ভাষার চলচ্চিত্র
ভারতীয় রহস্য থ্রিলার চলচ্চিত্র
২০১৭-এর চলচ্চিত্র
বাংলা ভাষার ভারতীয় চলচ্চিত্র
ভারতীয় অপরাধ থ্রিলার চলচ্চিত্র
ভারতীয় গোয়েন্দা চলচ্চিত্র
ফ্রেন্ডস কমিউনিকেশনের চলচ্চিত্র
সলিডারিটি সেন্টার

সলিডারিটি সেন্টার বা সংহতি কেন্দ্র একটি অলাভজনক প্রতিষ্ঠান, যা AFL-CIO (American Federation of Labor and Congress of Industrial Organizations) এর একটি সংশ্লিষ্ট প্রতিষ্ঠান। এর মুল লক্ষ্য হল কার্যকরি, স্বাধীন ও গণতান্ত্রিকভাবে ইউনিয়ন গথন করে বিশ্বব্যাপী শ্রমিকদের আন্দোলন গড়ে তোলা যাতে তারা রাজনৈতিক ও অর্থনৈতিকভাবে দৃঢ় হতে পারে।

১৯৯৭-এ প্রতিষ্ঠিত
আন্তর্জাতিক উন্নয়ন সংস্থা
১৯৯৭-এ প্রতিষ্ঠিত সংগঠন
ওয়াশিংটন, ডি.সি. ভিত্তিক অলাভজনক সংগঠন